Täna oli ütlemata kena päev, peab nüüd, hämaruses, tõdema.  Kingitus teiste seas.    Viimased juurikad ja muu silo vakku pandud, kui vihmahoog ei oleks selga tulnud, oleks ka murust rohkem pügatud, isegi lilli istutasin.    ***    Meite pere esimene auto oli just selline, nagu sellel pildil nähaolev vigur. Küll ilma  pritsumeeste riistvarata ja üleni punast värvi, aga siiski.... Ilmselt ei olnud me auto ka selline kuri püss nagu fotole saadud pill, vähemalt ei mäleta ma teda pakkpidurit vajanud olevat, aga mida ma ka autodest tean.  Niipalju on maantemuhu ajast külge jäänud, et mul on täiesti ükskõik, mis värvi on mu auto niikaua, kui see on punane.